मिस्टर एण्ड मिस प्रतियोगिता हुने
युवायुवतीको नेतृत्व तथा व्यक्तित्व विकासमा मद्दत गर्ने उद्देश्यले बाँकेको कोहलपुरमा मिस्टर्स एण्ड मिस सौन्दर्य प्रतियोगिता आयोजना गरिने भएको छ ।
सिराज खान नेपालगन्ज, असोज ६ गते । युवायुवतीको नेतृत्व तथा व्यक्तित्व विकासमा मद्दत गर्ने उद्देश्यले बाँकेको कोहलपुरमा मिस्टर्स एण्ड मिस सौन्दर्य प्रतियोगिता आयोजना गरिने भएको छ । कोहलपुरमा रहेको शारदा इभेन्टको व्यवस्थापनमा सो प्रतियोगिता आयोजना गरिन लागिएको हो । पश्चिम नेपालको सबैभन्दा ठुलो धनराशि र अवसर भएको सौन्दर्य प्रतियोगिताको नाराका साथ आयोजना गरिने सो प्रतियोगिताको तयारी पूरा भएको इभेन्टका निर्देशक रोनिश गौतमले बताउनुभयो । यसअघि सन् २०२३ मा मिस एण्ड मिस्टर कोहलपुर प्रतियोगिता भव्य रूपमा सफल भएको आयोजकको दाबी छ । सन् २०२३ पछि कोरोना महामारीका कारण प्रतियोगितालाई निरन्तरता दिन नसकेको बताउँदै आयोजक संस्थाले ४ वर्षपछि पुनः प्रतियोगिता आयोजना गर्न लागेको जनाएको छ । प्रतियोगितामा १५ देखि २५ वर्ष उमेर समूहका युवायुवती सहभागी हुन सक्नेछन् । प्रतियोगिता विजेता प्रतियोगीलाई नगदसहित शैक्षिक छात्रवृत्ति समेत प्रदान गरिने इभेन्टका निर्देशक गौतमले बताउनुभयो ।इभेन्टका निर्देशक गौतमका अनुसार सौन्दर्य प्रतियोगितामा प्रतियोगीलाई दुर्व्यवहारजन्य क्रियाकलाप हुने गरिएको समाचार आउनेगरेकाले यो  प्रतियोगितालाई मर्यादित तवरले पूरा गर्नेगरी तयारी तथा व्यवस्थापन दुरुस्त पारिएको छ । 